Diari Oficial de la Generalitat Valenciana


Sumari del DOGV 4857, del 06-10-2004 (2004/10738)

DECRET 198/2004, d'1 d'octubre, del Consell de la Generalitat, pel qual adequa la composició de la Comissió Delegada del Consell per a Assumptes Econòmics i es regula el seu funcionament.
-------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2004/10/01/198**

### Versions

 27/07/2007 - Actualitat  Text inicial: 07/10/2004 - 26/07/2007 

### Dades del document

Número de DOGV
:   4857

Data del DOGV
:   06-10-2004

Secció del DOGV
:   I. DISPOSICIONS GENERALS

Número del document
:   2004/10902


Data del document
:   01-10-2004

Organisme emissor
:   Conselleria d'Economia, Hisenda i Ocupació

Tipus de document
:   Decret

Anàlisi jurídica

 Descriptors 

:   * Comissió delegada del Consell Per A Assumptes Econòmics
    * Conselleria Economia, Hisenda i Ocupació
    * legislació
    * administració regional
    * política econòmica
    * reglament intern

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Versió vigent: 27.07.2007 - 02.10.2015**

**Decret 198/2004, d'1 d'octubre, del Consell de la Generalitat, pel qual adequa la composició de la Comissió Delegada del Consell per a Assumptes Econòmics i es regula el seu funcionament.**

[(DOCV núm. 4857 de 06.10.2004)](http://www.docv.gva.es/datos/2004/10/06/pdf/2004_10111.pdf)**Ref. 4410/2004**

El Decret 78/2003, de 27 de juny, del Consell de la Generalitat, va crear la Comissió Delegada del Consell per a Assumptes Econòmics a fi de realitzar una assignació eficient i eficaç dels recursos públics, establint-ne objectius i analitzant la repercussió econòmica de les accions que duen a terme els òrgans que assumixen la gestió de les diverses polítiques públiques que desenvolupa la Generalitat.

El Decret 8/2004, de 3 de setembre, del president de la Generalitat, assigna competències a la Presidència de la Generalitat i a les conselleries amb competències executives, i el Decret 133/2004, de 3 de setembre, del Consell de la Generalitat, establix l'estructura orgànica de la presidència i de les conselleries de l'administració de la Generalitat, d'acord amb l'assignació de competències realitzada, per la qual cosa es fa necessari adequar la composició de l'esmentada Comissió Delegada a la nova estructura establerta pels decrets esmentats, i procedir, així mateix, a una adaptació del seu funcionament a la vista de l'experiència adquirida que actualitze aspectes del seu funcionament.

De conformitat amb tot això, i en virtut del que preveuen els articles 17.1, 31.1, 34.1.1 i 7, 48 i 55 de l'Estatut d'Autonomia de la Comunitat Valenciana, i el que disposa l'article 30 de la Llei de Govern Valencià, a proposta del conseller d'Economia, Hisenda i Ocupació i amb la deliberació prèvia del Consell de la Generalitat, en la reunió del dia 1 d'octubre de 2004,

DECRETE

**Article 1. Funcions de la Comissió Delegada del Consell per a Assumptes Econòmics**

1. Correspon a la Comissió Delegada del Consell per a Assumptes Econòmics l'exercici de les funcions següents:

a) Examinar les qüestions de caràcter econòmic i financer que tinguen relació amb diverses conselleries, o aquells que, afectant només una conselleria i per la seua especial incidència pressupostària i econòmica, facen necessari un pronunciament de la Comissió.

b) Examinar l'avantprojecte de pressupostos de la Generalitat, així com les línies bàsiques per a la seua elaboració.

c) Examinar les memòries econòmiques que acompanyen els avantprojectes de llei i projectes de disposicions reglamentàries que hagen de ser elevats al Consell de la Generalitat, conforme als articles 49.2 i 49 bis.1.a) de la Llei de Govern Valencià, llevat que no tinguen cost apreciable.

d) Resoldre, per delegació del Consell de la Generalitat, els assumptes merament administratius de la seua competència que es considere oportú.

**Article 2. Composició de la Comissió Delegada del Consell per a Assumptes Econòmics** **[1]****[1]**

1. La Comissió Delegada del Consell per a Assumptes Econòmics està integrada pel conseller d'Economia, Hisenda i Ocupació i vicepresident segon del Consell, qui la presidirà, pels consellers de Justícia i Administracions Públiques; d'Infraestructures i Transports; d'Educació; de Sanitat; d'Indústria, Comerç i Innovació; d'Agricultura, Pesca i Alimentació; de Turisme; per la directora del Gabinet del President de la Generalitat; per la secretària autonòmica de Política Institucional i Advocada General de la Generalitat i pel director general de l'Institut Valencià de Finances. Exercirà les funcions de secretari tècnic el secretari autonòmic d'Economia i Pressupostos, qui elaborarà les actes de les sessions i les custodiarà, i haurà d'enviar-ne una còpia al centre directiu que tinga atribuïda la competència en matèria d'òrgans col·legiats i secretariat del govern, així com còpia de les certificacions expedides.

2. En funció dels assumptes a tractar, el president de la Comissió podrà convocar a les seues sessions els responsables de les distintes conselleries que no en siguen membres, així com responsables dels organismes, entitats i empreses dependents de l'administració de la Generalitat.

**Article 3. Funcionament de la Comissió Delegada del Consell per a Assumptes Econòmics**

1. El president de la Comissió fixarà l'orde del dia de les seues sessions, el qual estarà integrat pels assumptes proposats pels seus membres.

2. En el altres, la Comissió ajustarà el seu funcionament a allò que s'ha previst per al Consell de la Generalitat en els articles 26 a 29 de la Llei de Govern Valencià.

3. La Comissió es reunirà amb anterioritat a les sessions del Consell de la Generalitat, quan siga convocada pel seu president.

DISPOSICIÓ DEROGATÒRIA

Queden derogades totes les disposicions de rang igual o inferior que s'oposen al que disposa este decret.

DISPOSICIÓ FINAL

El present decret entrarà en vigor l'endemà de la seua publicació en el Diari Oficial de la Generalitat Valenciana.

València, 1 d'octubre de 2004

El president de la Generalitat,

FRANCISCO CAMPS ORTIZ

El conseller d'Economia, Hisenda i Ocupació,

GERARDO CAMPS DEVESA

**[1]****[1]**Article 2 modificat pel [Decret 132/2007, de 27 de juliol](http://www.docv.gva.es/index.php?id=26&sig=010169/2007&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D010169/2007), del Consell, pel qual es modifica la composició de la Comissió Delegada del Consell per a Assumptes Econòmics. (DOCV núm. 5567 de 31.07.2007) Ref. Base de Dades 010169/2007.


Còpia Permalink ELI